**Mam Holle** (a nai Holle ou nai neve), **Frau Holle** (a señora Holle ou señora neve) ou **Frau Hulda**, **Holda** ou **Holla**, e variantes noutras linguas, é un personaxe folclórico centroeuropeo e unha figura lendaria do mesmo título dos irmáns Grimm (véxase Contos de fadas de Grimm, nº 24).

Na literatura
-------------

 A nai Holle: debuxo de Hermann Vogel.
Este conto de fadas foi incluído na colección *"Kinder- und Hausmärchen"* dos Irmáns Grimm, sendo unha mestura da lenda de **Perchta** (Frau Holle) con elementos narrativos adicionais. A historia orixinal, baseada nas narracións de Dorothea Wild, sufriu varias revisións nas súas edicións posteriores.

O conto de fadas é do tipo 480D "Historias de rapazas educadas e desobedientes" da clasificación Aarne-Thompson-Uther.

### Conexións coa mitoloxía

No conto de Frau Holle dos Irmáns Grimm, a protagonista salta a un pozo e atópase cun mundo alternativo, o que se pode interpretar como unha metáfora da viaxe ao "Outro Mundo" na mitoloxía celta ou a unha realidade paralela. Este elemento de transición a un mundo onde a lóxica habitual non se aplica é común nos contos e na mitoloxía, como lugares máxicos de misterio e transformación.

Parodias e cultura popular
--------------------------

 Escultura de Frau Holle.En Janosch, Frau Holle non consegue facer o seu traballo porque a boa irmá fuxiu cun pasteleiro e a outra é preguiceira, e por iso a neve, o pan e as mazás están tan desigualmente distribuídos e o mundo está en tal desorde.

Na curtametraxe de Kerstin Hensel *Seifenmärchen*, a Goldmarie é secuestrada e convertida en xabón.

Un manga co personaxe de Frau Holle foi publicado por Luisa Velontrova.

*Frau Holle* é un cóctel sen alcohol, branco, feito con zume de ananás, natas e xarope de coco.

O mercado de Nadal en Schloss Kaltenberg recibe aos visitantes na porta de entrada con Goldmarie e Pechmarie (as irmás María do Ouro e María do Piche) sacudindo almofadas.

 

Na versión da *Märchenstunde* (2007), a filla "preguiceira" é na realidade a boa e sensata, mentres a súa irmá parva causa só caos co seu exceso de celo.

Frau-Holle Teich, en Hessen.
### En Hessen

O Hoher Meissner, unha montaña de 754 metros de altura situada en NordHessen, no Estado de Hessen é coñecido polas súas conexións coa lenda de Frau Holle. O *Landkreis* de Meißner, localizado ao pé desta montaña, alberga varios lugares asociados con esta figura mítica, incluíndo a lagoa Frau-Holle-Teich.

Alí, unha escultura homenaxeando esta personaxe foi obxecto de polémica e crítica por ser caracterizada como "demasiado sexy".

Notas
-----

1. ↑  "Frau Holle". *Wikipedia en alemán*.
2. ↑  "Frau Holle 480". *www.maerchenlexikon.de*. Consultado o 2023-11-11.
3. ↑  Brüder Grimm (1812). "Frau Holle". *Kinder- und Hausmärchen* (1 ed.).
4. ↑  Janosch: *Frau Holle.* En: *Janosch erzählt Grimm’s Märchen. Fünfzig ausgewählte Märchen, neu erzählt für Kinder von heute. Mit Zeichnungen von Janosch.* 8. Auflage. Beltz und Gelberg, Weinheim und Basel 1983, ISBN 3-407-80213-7, S. 51–55.
5. ↑  Kerstin Hensel: *Seifenmärchen.* En: *Die Horen*, Band 1/52, Nr. 225, 2007, S. 20, ISSN 0018-4942.
6. ↑  Grimms Manga. Sonderband. Tokyopop, Hamburg 2012, ISBN 978-3-8420-0638-6.
7. ↑  www.schloss-kaltenberg-weihnachtsmarkt.de
8. ↑  "Rubriken / informativos". *archive.ph ; www.hr-online.de*. Arquivado dende o orixinal o 30 de xuño de 2007. Consultado o 11 de novembro de 2023.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Frau Hulda Modificar a ligazón no Wikidata*** |

### Ligazóns externas

|  |  |
| --- | --- |
|  | A Galipedia ten un portal sobre: ***Alemaña*** |

* Geo-Parque Natural Frau-Holle-Land en GrimmHeimat NordHessen (naturparkfrauholle.land)
* Mam Holle en mp3 en LibriVox (en alemán)
* Märchenlexikon.de zu *Frau Holle* AaTh 480
* Bernhard Lauer: Märchen Sage Mythos – Frau Holle Arquivado
* Sagen zum Frau-Holle-Teich auf dem Hohen Meißner (nach den Deutschen Sagen der Gebrüder Grimm)

|  |  |
| --- | --- |
| Control de autoridades | 
* Wd: Q11853
* WorldCat
* VIAF: 177040351
* BNF: 145155111
* CERL: cnp00585659
* GND: 4018207-1
* LCCN: n86060592
* SUDOC: 074281208

 |

---

|  |  |
| --- | --- |
| Este artigo tan só é un bosquexo |  *Este artigo sobre literatura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---